text: Ametlles i Fruits Bonany, un exemple de de diversificació de l'economia per al Consell - Fora Vila
  Ametlles i Fruits Bonany, un exemple de de diversificació de l'economia per al Consell
  El conseller de Promoció Econòmica i Desenvolupament Local, Jaume Alzamora, ha visitat avui l'empresa Ametlles i Fruits Secs Bonany, ubicada a Petra, acompanyat del director insular Joan Font.
  Ametlles i Fruits Secs Bonany
  Fundada l'any 1988, l'empresa va ser creada per Pep Rausell i Fèlix Bonnín, fills de comerciants locals dedicats a la compra-venta d'ametlla del municipi de Petra, que volien liderar el sector a Mallorca. Les primeres ventes nacionals d'industrialitzats d'ametlles van ser l'any 2000. A causa de l'èxit, un any després, varen construir una nova fàbrica per ampliar-ne la producció.
  Les relacions comercials internacionals varen arribar el 2008. Deu anys després, es tornà a ampliar la fàbrica de 3.500 metres quadrats, destinant-la al repelat d'ametlla i al magatzem, cosa que faria que, poc després, es consolidessin com a empresa líder en el sector dels industrialitzats.